**Ministru kabineta 2020. gada \_\_\_\_\_\_ noteikumu Nr. “Ārzemnieku ceļošanas dokumentu atzīšanas kārtība” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Ārzemnieku ceļošanas dokumentu atzīšanas kārtība” (turpmāk - Noteikumu projekts) mērķis ir noteikt kārtību, kādā Latvijas Republikā tiek atzīti ārzemnieku ceļošanas dokumenti. Noteikumu projekts izstrādāts nolūkā pārstrādāt Ministru kabineta 2003. gada 29. aprīļa noteikumus Nr. 215 “Ārzemnieku ceļošanas dokumentu atzīšanas kārtība” (turpmāk – 2003. gada noteikumi), veicot tajos vairākas tehniskas un saturiskas izmaiņas.Papildus 2003. gada noteikumu regulējumam, Noteikumu projektā paredzēta arī Ārlietu ministrijas iespēja neatzīt ceļošanas dokumentu vai atzīt to ar papildus nosacījumu, ārzemnieka ceļošanas dokumentu paraugu turpmāka uzglabāšana Valsts robežsardzē, kā arī precizēta iesaistīto iestāžu rīcība, saņemot izvērtējamo dokumentu vai informāciju par ārzemnieka ceļošanas dokumentu, kas nav atzīts Latvijas Republikā.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Imigrācijas likuma 4. panta ceturtā daļa.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts izstrādāts ar mērķi pārstrādāt 2003. gada noteikumus, veicot tajos vairākas tehniskas un saturiskas izmaiņas. Noteikumu projekts nosaka kārtību, kādā tiek atzīti ārzemnieku ceļošanas dokumenti (turpmāk - ceļošanas dokumenti). Noteikumu projektā paredzēta iespēja Ārlietu ministrijai, līdztekus lēmumam par ārzemnieka ceļošanas dokumenta atzīšanu, pieņemt arī lēmumu par papildus nosacījumiem ārzemnieka ceļošanas dokumenta turētāja ieceļošanai Latvijas Republikā vai lēmumu par ārzemnieka ceļošanas dokumenta neatzīšanu Latvijas Republikā. Šāds regulējums ir atbilstošs Imigrācijas likuma 4. panta ceturtajā daļā sniegtajam deleģējumam un nepieciešams, lai būtu iespējams precīzi noteikt starptautiskajā apritē esošo ārzemnieku ceļošanas dokumentu statusu Latvijā un atvieglot imigrāciju kontrolējošo iestāžu darbu.Lēmuma pieņemšana par ārzemnieka ceļošanas dokumenta atzīšanu ar papildus nosacījumiem ir būtiska, lai, reaģējot uz ārpolitikas aktualitātēm, starptautisku organizāciju un Eiropas Savienības, rekomendācijām, varētu tikt pieņemts atbilstošs lēmums, ņemot vērā visus situācijas būtiskos apsvērumus un valsts starptautiskās saistības. Iemesli papildus nosacījumu noteikšanai var būt dažādi, piemēram:1. Tehniski un organizatoriski iemesli - atbilstoši Noteikumu projekta 6. punktam Iekšlietu ministrija sniedz atzinumu par ārzemnieka ceļošanas dokumenta atzīšanu. Šajā atzinumā var tikt iekļauti dažādi tehniski vai organizatoriski nosacījumi dokumenta atzīšanai. Piemēram, kādu apstākļu dēļ atzīstami tikai pēc konkrēta datuma izdoti tādas pašas modifikācijas dokumenti.
2. Valsts starptautiskās saistības – nevar tikt atzīti ceļošanas dokumenti, kuri izdoti, pārkāpjot starptautisko tiesību principus. Spilgtākie piemēri ir citas valsts teritorijā prettiesiski izveidotu ārvalsts iestāžu (valsts pārvaldes iestāžu vai diplomātisko pārstāvniecību) izdotie ceļošanas dokumenti, kā arī dokumenti, kas izdoti, apdraudot šīs valsts teritorijas pilsoņu kopumu (piemēram, liedzot okupētās teritorijas iedzīvotājiem saņemt pakalpojumus, neiegūstot okupētājas valsts pilsonību). Vienlaikus tās pašas modifikācijas ārzemnieka ceļošanas dokumenti, kas izdoti saskaņā ar starptautisko tiesību principiem, ieceļošanai Latvijā ir atzīstami.
3. Valsts drošības un sabiedriskās kārtības nodrošināšana – var būt nepieciešams terminēti noteikt nosacījumus konkrētu ceļošanas dokumentu turētāju grupu (piemēram, izdevējvalsts noteiktā laika posmā izdotu konkrētas modifikācijas dokumentu turētāji, konkrētai sociālajai grupai piederošas personas (piem., jauni vīrieši), personas ar noteiktu iepriekšēju ceļošanas vēsturi vai dzīvesvietu konkrētā teritorijā) ieceļošanai Latvijas Republikā. Līdzīgs un pat plašāks ieceļošanas aizliegums, piemēram, ticis noteikts Ministru kabineta 2020. gada 12. marta rīkojumā Nr. 103 “Par ārkārtējās situācijas izsludināšanu” 4.17. apakšpunktā. Lai gan konkrētajā gadījumā pamats ieceļošanas aizlieguma noteikšanai bija ārkārtas situācija valstī, ir iespējamas situācijas, kad šādus ierobežojošus pasākumus nepieciešams noteikt arī pēc ārkārtas situācijas atcelšanas (piemēram, noteikt aizliegumu ieceļot valstī personām no konkrētām teritorijām epidemioloģisku draudu dēļ). Bez epidemioloģiskiem draudiem šādi aizliegumi var būt noteikti arī citos gadījumos ar mērķi pasargāt sabiedrības drošību vai citas sabiedrībai nozīmīgas intereses.

Noteikumu projekts paredz noteikt Ārlietu ministrijai tiesības ārzemnieka ceļošanas dokumentu neatzīt. Par iemeslu ārzemnieka dokumenta neatzīšanai var būt ārzemnieka ceļošanas dokumenta neatbilstība Noteikumu projekta 4. punktā noteiktajiem standartiem, negatīvs Iekšlietu ministrijas atzinums par konkrēto ārzemnieka ceļošanas dokumentu, kā arī starptautisko tiesību principu piemērošana, piemēram, ja dokumentu izdevusi prettiesiski izveidota iestāde vai starptautiski neatzīta teritoriāla vienība.Noteikumu projekta 15. punktā iekļautais regulējums paredz iespēju Ārlietu ministrijai pārskatīt pieņemtos lēmumus par ārzemnieku ceļošanas dokumentu izmantošanu Latvijas Republikā, reaģējot uz starptautiski tiesisko apstākļu maiņu. Lēmums pārskatāms gadījumos, ja starptautiski tiesiskie apstākļi saistīti ar ārzemnieka ceļošanas dokumenta izdevēju, turētāju vai izmantošanu. Pamats lēmuma pārskatīšanai var būt, piemēram, ja ārzemnieka ceļošanas dokuments izdots, pārkāpjot valsts suverenitātes principu, cilvēka pamattiesības vai citas Latvijas Republikas starptautiskās saistības. Iemesli lēmuma pārskatīšanai var būt arī tieši saistīti ar ārzemnieka ceļošanas dokumenta turētāju (konkrētu personu vai personu grupu, piemēram, ieceļotāji no konkrētas starptautiski neatzītas teritorijas u.tml.). Šādos gadījumos Ārlietu ministrija pieņem jaunu lēmumu par ārzemnieka ceļošanas dokumenta atzīšanu, atzīšanu ar papildus nosacījumiem vai neatzīšanu. Lēmumi tiek pārskatīti tikai tad, ja Ārlietu ministrijas ieskatā konkrētie starptautiski tiesiskie apstākļi var būt par pamatu izmaiņām lēmumā par ārzemnieka ceļošanas dokumenta izmantošanu Latvijas Republikā. Pieņemot lēmumu par ārzemnieka ceļošanas dokumenta neatzīšanu vai atzīšanu ar papildus nosacījumu, Ārlietu ministrija ņem vērā arī Eiropas Savienības noteiktās vadlīnijas rīcībai ar konkrētu valstu vai teritoriālo vienību izsniegtajiem dokumentiem. Šādā veidā Latvijas Republika sniedz savu ieguldījumu vienotas starptautiskās reakcijas nodrošināšanā attiecībā uz prettiesisku ārvalstu rīcību. Šobrīd Ārlietu ministrija Noteikumu projekta 12. punktā norādīto lēmumu pieņemšanā izmanto informāciju par ārzemnieka ceļošanas dokumentiem, kas pieejama autentisku personu apliecinošu un ceļošanas dokumentu publiskajā reģistrā (jeb PRADO) tiešsaistē, kā arī citās oficiālās un starptautiski atzītās ceļošanas dokumentu datubāzēs, kuras pieejamas iestādēm. Noteikumu projekta mērķis ir radīt vispusīgu regulējumu, kas varētu tikt piemērots arī gadījumos, ja tiek mainītas iestādēm pieejamās oficiālās un starptautiski atzītās ārzemnieku ceļošanas dokumentu datubāzes. Ņemot vērā minēto, kā arī to, ka pašlaik notiek strauja attīstība un virzība dažādu tiešsaistes rīku plašākā izmantošanā, kā arī šo rīku konsolidācija, Noteikumu projektā netiek uzskaitītas konkrētas iestādēm pieejamās datubāzes.Vienlaikus līdz ar to ceļošanas dokumentu paraugu uzglabāšana Ārlietu ministrijā vairs nav nepieciešama, jo konsulārās amatpersonas ikdienā nolūkā pārliecināties par dokumentu īstumu vairs neizmanto to salīdzināšanu ar dokumentu paraugiem, bet gan oficiālās un starptautiski atzītās ārzemnieku ceļošanas dokumentu datubāzes pieejamo informāciju. Turpretī Valsts robežsardzes ikdienas darbā joprojām nepieciešams izmantot ārzemnieka ceļošanas dokumentu paraugus, lai veiksmīgi identificētu iespējamus dokumentu viltojumus. Ņemot vērā iepriekš minēto un nolūkā nodrošinātu efektīvāku pieeju ārzemnieka ceļošanas dokumentu paraugiem, kopijām vai detalizētiem aprakstiem, turpmāk visus saņemtos dokumentu paraugus uzglabās Valsts robežsardze. Tai tiks nodoti arī Ārlietu ministrijas rīcībā pašlaik esošie ārzemnieka ceļošanas dokumentu paraugi. Noteikumu projekta 8. punktā noteikta iestāžu rīcība, saņemot informāciju par izvērtējamo dokumentu, ja tā detalizēts apraksts ir atrodams kādā no iestādei pieejamajām oficiālajām un starptautiski atzītajām ārzemnieku ceļošanas dokumentu datubāzēm. Šajā gadījumā iestādes rīkojas Noteikumu 7. punkta attiecīgā apakšpunkta (7.1. apakšpunkts nosaka Ārlietu ministrijas rīcību un 7.2. apakšpunkts - Iekšlietu ministrijas) noteiktajā kārtībā, kā arī atbilstoši attiecīgās iestādes iekšējai kārtībai un sadarbības ar padotības iestādēm regulējumam. Noteikumu projekts neparedz detalizētu katras iestādes darbību izklāstu, ņemot vērā to, ka iestādes darba iekšējā organizācija nav nosakāma ārējā normatīvajā aktā, bet ir regulējama ar iekšējās kārtības noteikumiem.  Nolūkā mazināt administratīvo slogu, kā arī veicināt operatīvāku valsts iestāžu sadarbību, izmantojot pieejamos resursus, Noteikumu projekta 6. un 8. punktos paredzēta Iekšlietu ministrijas rīcība, saņemot izvērtējamo dokumentu vai informāciju par starptautiski atzītas vai neatzītas valsts, citas teritoriālās vienības vai starptautiskās organizācijas ceļošanas dokumentu, kas nav atzīts Latvijas Republikā. Atbilstoši pašlaik spēkā esošajam regulējumam, Valsts robežsardze, kas ir Iekšlietu ministrijas padotības iestāde, saņemot izvērtējamo dokumentu vai informāciju par ārzemnieka ceļošanas dokumentu, to sākotnēji nosūta Ārlietu ministrijai, kas to pārsūta Iekšlietu ministrijai atzinuma sniegšanai. Noteikumu projekts paredz Iekšlietu ministrijas tiesības sniegt atzinumu par izvērtējamo dokumentu uzreiz pēc tam, kad tas ir saņemts Iekšlietu ministrijā vai Iekšlietu ministrijas padotības iestādē, nepārsūtot to caur Ārlietu ministriju. Atbilstoši Noteikumu projekta 19. punktam, Latvijas Republikā atzīstami arī ārzemnieku ceļošanas dokumenti, kuru paraugs, kopija vai detalizēts apraksts ir saņemts līdz 2003. gada noteikumu spēkā stāšanās dienai un nezaudē spēku atbilstoši Noteikumu projekta 16. punktam. Pēc 2003. gada noteikumu spēkā stāšanās ārzemnieku ceļošanas dokumenti tikuši atzīti ar attiecīgu lēmumu atbilstoši šī lēmuma pieņemšanas laikā spēkā esošajam tiesiskajam regulējumam. Parastos apstākļos likumdevējs pieņem tiesību normas ar tūlītēju vai turpmāk vērstu spēku un tikai izņēmuma gadījumos ir tiesīgs atkāpties no minētajiem principiem, paredzot pieņemtajām tiesību normām atpakaļejošu spēku laikā (sk. Onževs M. “Tiesību normu atpakaļejošs spēks laikā: Satversmes tiesas prakse)”. Atbilstoši Oficiālo publikāciju un tiesiskās informācijas likuma 7. panta otrajai daļai, Ministru kabineta noteikumi stājas spēkā nākamajā dienā pēc to izsludināšanas, līdz ar to tiem ir turpmāk jeb uz priekšu vērsts spēks. Šajā gadījumā nav pamata paredzēt Noteikumu projektam atpakaļejošu spēku laikā, vai arī citādu spēkā stāšanās kārtību, līdz ar to lēmumi, kas pieņemti pamatoties uz 2003. gada noteikumiem netiek atcelti līdz ar Noteikumu projekta spēkā stāšanos. Ņemot vērā minēto, Noteikumu projekta 16. punktā netika iekļauta atsauce uz to, ka Latvijā atzīstami arī tādi ārzemnieku ceļošanas dokumenti, par kuriem lēmumi pieņemti pēc 2003. gada noteikumu spēkā stāšanās. Iepriekš minētie lēmumi zaudē spēku vien tad, ja iestājas kāds no Noteikumu projekta 16. punktā iekļautajiem apstākļiem, pēc kuriem lēmums par ārzemnieka ceļošanas dokumenta atzīšanu spēku zaudē.  |
| 3. | Projekta izstrādē iesaistītās institūcijas un publiskas personas kapitālsabiedrības | Ārlietu ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ārvalsts ceļošanas dokumentu turētāji, kuri vēlas ieceļot Latvijas Republikā.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā paredzēts ieviest efektīvāku un mūsdienu situācijai atbilstošu ārzemnieku ceļošanas dokumentu atzīšanas kārtību. Noteikumu projekts nerada papildus administratīvo slogu.  |
| 3. | Administratīvo izmaksu monetārs novērtējums | Noteikumu projekts nerada papildus izmaksas. |
| 4. | Atbilstības izmaksu monetārs novērtējums | Nav. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību akti | Nav.  |
| 2. | Atbildīgā institūcija | Ārlietu ministrija. |
| 3. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
|

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Saistības pret Eiropas Savienību | Nav. |
| Citas starptautiskās saistības | Nav. |
| Cita informācija | Nav. |

 |
|  |

|  |  |  |
| --- | --- | --- |
|

|  |
| --- |
| **1. tabulaTiesību akta projekta atbilstība ES tiesību aktiem** |
| Projekts šo jomu neskar.  |

 |
| 2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nav paredzēta, jo Noteikumu projekts attiecināms vienīgi uz ārzemnieku ceļošanas dokumentu atzīšanas procesu Latvijas Republikā. |
| 2. | Sabiedrības līdzdalība projekta izstrādē | Sabiedrības līdzdalība nav paredzēta.  |
| 3. | Sabiedrības līdzdalības rezultāti | Noteikumu projekts šo jomu neskar. |
| 4. | Cita informācija | Sabiedrība pēc Noteikumu projekta pieņemšanas tiks informēta vispārējā kārtībā, noteikumus publicējot oficiālajā izdevumā “Latvijas Vēstnesis”.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrija, Iekšlietu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo pārvaldes funkciju ietvaros.Noteikumu projekts neparedz jaunu institūciju izveidi, esošo likvidēšanu vai reorganizāciju. |
| 3. | Cita informācija | Nav.  |

Iesniedzējs:

Ārlietu ministrijas valsts sekretāra p.i. J.Mažeiks

Roga 67016375

Annija.Roga@mfa.gov.lv

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU